**ส่วนที่ ๑**

**สภาพทั่วไปและข้อมูลพื้นฐาน**

**๑. ด้านกายภาพ**

# **1.1 ที่ตั้งของหมู่บ้าน/ชุมชน/ตำบล**

องค์การบริหารส่วนตำบลจานใหญ่ ตั้งอยู่ หมู่ 1 ตำบลจานใหญ่ อำเภอกันทรลักษ์ จังหวัดศรีสะเกษ ตั้งอยู่ทางทิศเหนือ ของอำเภอกันทรลักษ์ ระยะห่างจากอำเภอ ประมาณ 11 กิโลเมตร มีอาณาเขตดังนี้

- ทิศเหนือติดกับตำบลเสียว อำเภอเบญจลักษ์ จังหวัดศรีสะเกษ

- ทิศใต้ติดกับตำบลน้าอ้อม อำเภอกันทรลักษ์ จังหวัดศรีสะเกษ

- ทิศตะวันออกติดตำบลหนองหว้า อำเภอเบญจลักษ์ จังหวัดศรีสะเกษ

- ทิศตะวันตกติดตำบลตระกาจ อำเภอกันทรลักษ์ จังหวัดศรีสะเกษ


**เนื้อที่** องค์การบริหารส่วนตำบลจานใหญ่ มีพื้นที่ประมาณ 50.81 ตารางกิโลเมตร

**ตำบลจานใหญ่** ประกอบด้วย

|  |  |  |  |
| --- | --- | --- | --- |
| **หมู่ที่** | **ชื่อหมู่บ้าน** | **หมู่ที่** | **ชื่อหมู่บ้าน** |
| 1 | บ้านจานใหญ่ | 9 | บ้านสี่แยก |
| 2 | บ้านทุ่งจาน | 10 | บ้านมหาราช |
| 3 | บ้านตาลอย | 11 | บ้านเหรียญทอง |
| 4 | บ้านหนองคัน | 12 | บ้านโนนขาม |
| 5 | บ้านชำโพธิ์ | 13 | บ้านโพนทอง |
| 6 | บ้านไร่เจริญ | 14 | บ้านหนองตาสา |
| 7 | บ้านตาเกษ | 15 | บ้านเศรษฐกิจ |
| 8 | บ้านศรีอุดม | 16 | บ้านจานใต้ |

**แผนที่องค์การบริหารส่วนตำบลจานใหญ่**

**อำเภอกันทรลักษ์ จังหวัดศรีสะเกษ**

****

**ข้อมูลเกี่ยวกับศักยภาพขององค์การบริหารส่วนตำบลจานใหญ่**

**คณะผู้บริหารองค์การบริหารส่วนตำบลจานใหญ่**

1. นายมลคล สิงห์คำ ปลัดองค์การบริหารส่วนตำบลจานใหญ่ ปฏิบัติหน้าที่

นายกองค์การบริหารส่วนตำบลจานใหญ่

2. - รองนายกองค์การบริหารส่วนตำบลจานใหญ่

3. - รองนายกองค์การบริหารส่วนตำบลจานใหญ่

4. - เลขานุการนายกองค์การบริหารส่วนตำบลจานใหญ่

**โครงสร้างคณะผู้บริหาร**

**นายก อบต.**

**รองนายก อบต.**

**รองนายก อบต.**

**เลขานุการนายก** อบต.

**ข้อมูลด้านการศึกษาคณะผู้บริหาร**

|  |  |
| --- | --- |
| **คณะผู้บริหาร** | **ระดับการศึกษา** |
| นายกองค์การบริหารส่วนตำบล | ปริญญาตรี |
| รองนายกองค์การบริหารส่วนตำบล | - |
| รองนายกองค์การบริหารส่วนตำบล | - |
| เลขานุการนายกองค์การบริหารส่วนตำบล | - |

|  |  |  |  |
| --- | --- | --- | --- |
| **สมาชิกสภาองค์การบริหารส่วนตำบลจานใหญ่** | | | |
| 1 | นายคำเพียร | คำล้อม | ประธานสภาฯ |
| 2 | นายสีทน | หาญกลาง | รองประธานสภาฯ |
| 3 | นายคำมอญ | สุขชาติ | สมาชิกสภา อบต. หมู่ที่ 1 |
| 4 | นายทองสุข | สุขชาติ | สมาชิกสภา อบต. หมู่ที่ 2 |
| 5 | นายสุจินต์ | จุลหอม | สมาชิกสภา อบต. หมู่ที่ 2 |
| 6 | นายคำศรี | โกศล | สมาชิกสภา อบต. หมู่ที่ 3 |
| 7 | นายนิรัตน์ | จันทร์หอม | สมาชิกสภา อบต. หมู่ที่ 3 |
| 8 | นายสำราญ | บัวลา | สมาชิกสภา อบต. หมู่ที่ 4 |
| 9 | นายทองผัด | กุลมาต | สมาชิกสภา อบต. หมู่ที่ 4 |
| 10 | นางสมบัติ | โสดาธาตุ | สมาชิกสภา อบต. หมู่ที่ 5 |
| 11 | นายลำเพิน | ชาบุญเรือง | สมาชิกสภา อบต. หมู่ที่ 5 |
| 12 | นายพะโยม | สร้อยศรี | สมาชิกสภา อบต. หมู่ที่ 6 |
| 13 | นางสมถวิล | นามวิลา | สมาชิกสภา อบต. หมู่ที่ 6 |
| 14 | นางละมัย | ศรีสด | สมาชิกสภา อบต. หมู่ที่ 7 |
| 15 | นางสาวสุภาวดี | คิดโสภา | สมาชิกสภา อบต. หมู่ที่ 7 |
| 16 | นายปัญญา | บำรุงผล | สมาชิกสภา อบต. หมู่ที่ 8 |
| 17 | นายบุญถม | บัวสด | สมาชิกสภา อบต. หมู่ที่ 8 |
| 18 | นายประหยัด | ชิณโคตรพงธ์ | สมาชิกสภา อบต. หมู่ที่ 9 |
| 19 | นายประภาส | พระอารักษ์ | สมาชิกสภา อบต. หมู่ที่ 9 |
| 20 | นายปัญญา | จั่วจันทึก | สมาชิกสภา อบต. หมู่ที่ 10 |
| 21 | นางยุพิน | จั่วจันทึก | สมาชิกสภา อบต. หมู่ที่ 10 |
| 22 | นายสุพี | สายศรี | สมาชิกสภา อบต. หมู่ที่ 11 |
| 23 | นายหมอง | โจมสติ | สมาชิกสภา อบต. หมู่ที่ 11 |
| 24 | นายพิชิต | เพ็ชรินทร์ | สมาชิกสภา อบต. หมู่ที่ 12 |
| 25 | นายจอมพัน | จันทง | สมาชิกสภา อบต. หมู่ที่ 12 |
| 26 | นายสุริยา | กีดกัน | สมาชิกสภา อบต. หมู่ที่ 13 |
| 27 | นายทองคำ | ยั้งใจ | สมาชิกสภา อบต. หมู่ที่ 14 |
| 28 | นายเฮ็ง | โจมสติ | สมาชิกสภา อบต. หมู่ที่ 14 |
| 29 | นายเจริญศิลป์ | บึงแก้ว | สมาชิกสภา อบต. หมู่ที่ 15 |
| 30 | นายทองปน | รองเมือง | สมาชิกสภา อบต. หมู่ที่ 15 |
| 31 | นายสะอาด | จันพูล | สมาชิกสภา อบต. หมู่ที่ 16 |

|  |  |  |
| --- | --- | --- |
| **โครงสร้างการแบ่งส่วนราชการ(จำนวน ๕ สำนัก/กอง)** | | |
| **พนักงานส่วนท้องถิ่น** | | **พนักงานจ้าง** |
| **๑. สำนักงานปลัด** | | |
| 1. ปลัดองค์การบริหารส่วนตำบล 2. รองปลัดองค์การบริหารส่วนตำบล 3. หัวหน้าสำนักปลัด 4. นิติกร 5. นักทรัพยากรบุคคล 6. นักจัดการงานทั่วไป 7. นักวิเคราะห์นโยบายและแผน 8. เจ้าพนักงานธุรการ 9. เจ้าพนักงานงานป้องกันและบรรเทาสาธารณภัย | | - พนักงานจ้างตามภารกิจ   1. ผู้ช่วยนักวิชาการเกษตร 2. ผู้ช่วยเจ้าพนักงานสาธารณสุขชุมชน 3. ผู้ช่วยเจ้าพนักงานธุรการ 2 ตำแหน่ง 4. พนักงานขับรถยนต์   - พนักงานจ้างทั่วไป   1. นักการภารโรง 2. ยาม 3. คนงานทั่วไป 4 ตำแหน่ง |
| **๒. กองคลัง** | | |
| 1. ผู้อำนวยการกองคลัง 2. นักวิชาการเงินและบัญชี 3. เจ้าพนักงานพัสดุ 4. เจ้าพนักงานจัดเก็บรายได้ | | - พนักงานจ้างตามภารกิจ   1. ผู้ช่วยเจ้าพนักงานการเงินและบัญชี 2. ผู้ช่วยเจ้าพนักงานจัดเก็บรายได้ 3. ผู้ช่วยเจ้าพนักงานพัสดุ 4. ผู้ช่วยเจ้าพนักงานธุรการ |
| **๓. กองช่าง** | | |
| 1. ผู้อำนวยการกองช่าง 2. นายช่างโยธา (ว่าง) | | - พนักงานจ้างตามภารกิจ   1. ผู้ช่วยนายช่างโยธา 2. ผู้ช่วยช่างไฟฟ้า 3. ผู้ช่วยเจ้าพนักงานธุรการ |
| **๔. กองการศึกษา** | | |
| 1. ผู้อำนวยการกองการศึกษาศาสนาและวัฒนธรรม   (2) นักวิชาการศึกษา  (๓) ครู จำนวน 5 ตำแหน่ง | | - พนักงานจ้างตามภารกิจ   1. ผู้ดูแลเด็ก จำนวน 3 ตำแหน่ง 2. ผู้ช่วยเจ้าพนักงานธุรการ   - พนักงานจ้างทั่วไป   1. ผู้ดูแลเด็ก จำนวน 3 ตำแหน่ง |
| **๕. กองสวัสดิการสังคม** | | |
| (1) ผู้อำนวยการกองสวัสดิการสังคม  (2) นักพัฒนาชุมชน | | - พนักงานจ้างตามภารกิจ   1. ผู้ช่วยนักพัฒนาชุมชน 2. ผู้ช่วยเจ้าพนักงานธุรการ |
| **รวม** | **จำนวน 23 คน** | **จำนวน 27 คน** |

**1.2 ลักษณะภูมิประเทศ**

สภาพพื้นที่ทั่วไปขององค์การบริหารส่วนตำบลจานใหญ่มีสภาพทั่วไปของพื้นที่เป็นที่ราบต่ำ และบางส่วนเป็นที่ราบสูง สภาพที่ดินส่วนใหญ่เป็นดินภูเขาไฟ ลำห้วย คลอง และสระน้ำกระจายตามพื้นที่ จึงเหมาะแก่การทำการเกษตร

**1.3 ลักษณะภูมิอากาศ**

สภาพอากาศทั่วไปของเขตพื้นที่ตำบลจานใหญ่มีความคล้ายคลึงภูมิภาคตะวันออกเฉียงเหนือตอนล่างโดยทั่วไปจำแนกได้ดังนี้

**ฤดูร้อน** เริ่มต้นระหว่างเดือนมีนาคม - เมษายนอากาศร้อนจัดและแล้งจัดติดต่อเป็นระยะเวลานานความชื้นในอากาศมีน้อยและมีพายุฤดูร้อนเป็นบางช่วงที่มีคลื่นความร้อนปกคลุม

**ฤดูฝน** เริ่มต้นระหว่างเดือนพฤษภาคม - ตุลาคมอากาศร้อนและมีพายุลมฝนฟ้าคะนองลมแรงกว่าปีที่แล้วและมีภาวะฝนทิ้งช่วงในบางช่วง

**ฤดูหนาว** เริ่มต้นระหว่างเดือนพฤศจิกายน – กุมภาพันธ์

**๑.4 ลักษณะของดิน**

สภาพดินในเขตตำบลจานใหญ่ ลักษณะดินเป็นดินภูเขาไฟ มีลักษณะเป็นดินร่วนปนทราย ทำไร่ ทำนา ทำสวน พื้นที่ปลูก ข้าว มันสำปะหลัง ยางพารา ข้าวโพด ลองกอง เงาะ ทุเรียน กล้วยไข่

**๒. ด้านการเมือง/การปกครอง**

**2.1 เขตการปกครอง**

องค์การบริหารส่วนตำบลจานใหญ่ประกอบด้วยหมู่บ้าน 16 หมู่บ้านมีพื้นที่อยู่ในองค์การบริหารส่วนตำบลทั้งหมด 16 หมู่บ้าน ดังนี้

|  |  |  |  |
| --- | --- | --- | --- |
| **ผู้ใหญ่บ้านตำบลจานใหญ่** | | | |
| หมู่ที่ 1 | บ้านจานใหญ่ | นายฉลวย จิบจันทร์ | ผู้ใหญ่บ้าน |
| หมู่ที่ 2 | บ้านทุ่งจาน | นายคำหาร จันทร์หอม | ผู้ใหญ่บ้าน |
| หมู่ที่ 3 | บ้านตาลอย | นายกิจ บุตรสุวรรณ์ | ผู้ใหญ่บ้าน |
| หมู่ที่ 4 | บ้านหนองคัน | นายสนั่น แจ่มสงค์ | ผู้ใหญ่บ้าน |
| หมู่ที่ 5 | บ้านชำโพธิ์ | นายวงเดือน สายทอง | ผู้ใหญ่บ้าน |
| หมู่ที่ 6 | บ้านไร่เจริญ | นายรัตน์ ทองทิพย์ | ผู้ใหญ่บ้าน |
| หมู่ที่ 7 | บ้านตาเกษ | นายเสาร์ ศรีบุญ | ผู้ใหญ่บ้าน |
| หมู่ที่ 8 | บ้านศรีอุดม | นางจันทิมา วรรณจู | ผู้ใหญ่บ้าน |
| หมู่ที่ 9 | บ้านสี่แยก | นายสมปอง ทองใส | ผู้ใหญ่บ้าน |
| หมู่ที่ 10 | บ้านมหาราช | นายบุญเพ็ง เรณู | ผู้ใหญ่บ้าน |
| หมู่ที่ 11 | บ้านเหรียญทอง | นายสมเดช จันทร์ทง | ผู้ใหญ่บ้าน |
| หมู่ที่ 12 | บ้านโนนขาม | นายจันที กั้วจรัญ | ผู้ใหญ่บ้าน |
| หมู่ที่ 13 | บ้านโพนทอง | นายเทพทัย แก่นสาร | กำนันตำบลจานใหญ่ |
| หมู่ที่ 14 | บ้านหนองตาสา | นายสุกัน ศรีทอง | ผู้ใหญ่บ้าน |
| หมู่ที่ 15 | บ้านเศรษฐกิจ | นางจอมศรี แก้วสวัสดิ์ | ผู้ใหญ่บ้าน |
| หมู่ที่ 16 | บ้านจานใต้ | นายประยงค์ พนเตชะ | ผู้ใหญ่บ้าน |

**2.2 การเลือกตั้ง**

องค์การบริหารส่วนตำบลจานใหญ่มีทั้งหมด 1๖ หมู่บ้าน ประชาชนให้ความร่วมมือด้านการเลือกตั้งเป็นอย่างดีไม่กว่าจะเป็น การเลือกผู้ใหญ่บ้าน การเลือกตั้งสมาชิกสภาองค์การบริหารส่วนตำบล การเลือกตั้งนายกองค์การบริหารส่วนตำบล การเลือกสมาชิกสภาผู้แทนราษฎร ประชาชนมาใช้สิทธิ

**๓. ประชากร**

**3.1 ข้อมูลเกี่ยวกับจำนวนประชากร**

|  |
| --- |
| **จำนวน 1๖  หมู่บ้าน (ปี พ.ศ. ๒๕๖๒)** |
| |  |  |  |  |  | | --- | --- | --- | --- | --- | | **หมู่ที่** | **ชื่อหมู่บ้าน** | **จำนวนครัวเรือน** | **หญิง(คน)** | **ชาย(คน** | | ๑ | บ้านจานใหญ่ | 353 | 519 | 511 | | ๒ | บ้านทุ่งจาน | 253 | 477 | 503 | | ๓ | บ้านตาลอย | 241 | 456 | 453 | | ๔ | บ้านหนองคัน | 206 | 393 | 453 | | ๕ | บ้านชำโพธิ์ | 176 | 400 | 348 | | ๖ | บ้านไร่เจริญ | 257 | 443 | 458 | | 7 | บ้านตาเกษ | 215 | 281 | 298 | | 8 | บ้านศรีอุดม | 198 | 341 | 333 | | 9 | บ้านสี่แยก | 270 | 233 | 234 | | 10 | บ้านมหาราช | 182 | 267 | 291 | | 11 | บ้านเหรียญทอง | 193 | 322 | 334 | | 12 | บ้านโนนขาม | 128 | 294 | 290 | | 13 | บ้านโพนทอง | 122 | 175 | 174 | | 14 | บ้านหนองตาสา | 89 | 192 | 190 | | 15 | บ้านเศรษฐกิจ | 45 | 89 | 88 | | 16 | บ้านจานใต้ | 91 | 163 | 178 | | **รวมทั้งสิ้น** | | **3,019** | **5,045** | **5,๑36** | |

**หมายเหตุ : ข้อมูลจากสำนักทะเบียนอำเภอกันทรลักษ์ ณ เดือน มิถุนายน พ.ศ. 25๖๒**

|  |  |  |  |  |  |  |  |
| --- | --- | --- | --- | --- | --- | --- | --- |
| **จำนวนประชากรขององค์การบริหารส่วนตำบลจานใหญ่**  **(เปรียบเทียบย้อนหลัง 3 ปี)** | | | | | | | |
| **พ.ศ. 2559** | | **พ.ศ. 2560** | | **พ.ศ. 2561** | | **พ.ศ. 25๖2** | |
| **ชาย** | **หญิง** | **ชาย** | **หญิง** | **ชาย** | **หญิง** | **ชาย** | **หญิง** |
| 5,121 | 5,017 | 5,134 | 5,060 | 5,136 | 5,045 | 5,134 | 5,060 |
|  |  |  |  |  |  |  |  |
| **10,103** | | **10,138** | | **10,194** | | **10,181** | |

**3.2 ช่วงอายุและจำนวนประชากร**

|  |
| --- |
| **ประชากร**  **ขององค์การบริหารส่วนตำบลจานใหญ่ (ปี พ.ศ. ๒๕๖1)** |
| |  |  |  |  | | --- | --- | --- | --- | | **ประชากร** | **หญิง** | **ชาย** | **ช่วงอายุ** | | จำนวนประชากรเยาวชน | 1,150 | 1,023 | อายุต่ำกว่า ๑๘ปี | | จำนวนประชากร | 3,426 | 3,364 | อายุ ๑๘ – ๖๐ปี | | จำนวนประชากรผู้สูงอายุ | 551 | 670 | อายุมากกว่า ๖๐ปี | | **รวม** | **5,๑27** | **5,057** | **ทั้งสิ้น 10,184 คน** | |

**4. สภาพทางสังคม**

**4.1 การศึกษา**

ด้านการศึกษาในเขตองค์การบริหารส่วนตำบลจานใหญ่ มีการจัดการด้านการศึกษา โดยมีศูนย์พัฒนาเด็กเล็ก โรงเรียน สภาบันการอาชีวศึกษา ตามข้อมูล ดังนี้

**ศูนย์พัฒนาเด็กเล็ก**

🡺 ศูนย์พัฒนาเด็กเล็กวัดจานคุณาราม

**🡺** ศูนย์พัฒนาเด็กเล็กบ้านตาลอย

**🡺** ศูนย์พัฒนาเด็กเล็กวัดบ้านไร่เจริญ

**โรงเรียน**

**🡺** โรงเรียนบ้านจานทองกวาววิทยา

**🡺** โรงเรียนตาลอย-หนองคัน

**🡺** โรงเรียนชำโพธิ์-ตาเกษ

**🡺** โรงเรียนบ้านมหาช 2

**🡺** โรงเรียนบ้านไร่เจริญ

สภาบันการอาชีวศึกษา

**🡺** วิทยาลัยเทคนิคกันทรลักษ์

**4.2 สาธารณสุข**

ด้านการสาธารณสุขในเขตองค์การบริหารส่วนตำบลจานใหญ่ มีการจัดการด้านสาธารณสุข ดังนี้

- โรงพยาบาลส่งเสริมสุขภาพตำบลจานใหญ่

- โรงพยาบาลส่งเสริมสุขภาพตำบลบ้านศรีอุดม

- สถานพยาบาลเอกชน 2 แห่ง

- อัตราการใช้ส้วมราดน้ำร้อยละ 100

**๔.๓ อาชญากรรม**

องค์การบริหารส่วนตำบลจานใหญ่ไม่มีเหตุอาชญากรรมเกิดขึ้น แต่มีเหตุการณ์ลักขโมยทรัพย์สินประชาชน และทำลายทรัพย์สินของราชการ ซึ่งองค์การบริหารส่วนตำบลจานใหญ่ ก็ได้ดำเนินการป้องกันการเกิดเหตุดังกล่าว จากการสำรวจข้อมูลพื้นฐานพบว่า ส่วนมากครัวเรือนมีการป้องกันอุบัติภัยอย่างถูกวิธีมีความปลอดภัยในชีวิตและทรัพย์สิน ปัญหาคือจากข้อมูลที่สำรวจพบว่ามีการป้องกันอุบัติเหตุ อาชญากรรม วิธีการแก้ปัญหาคือ การติดตั้งกล้องวงจรปิดในจุดที่มีความเสี่ยง รวมทั้งได้ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชน แต่ปัญหาที่พบเป็นประจำคือการทะเลาะวิวาทของกลุ่มวัยรุ่นโดยเฉพาะในสถานที่จัดงานดนตรี งานมหรสพ เป็นปัญหาที่ชุมชนได้รับผลกระทบเป็นอย่างมาก การแก้ไขปัญหา คือการแจ้งเตือนให้ผู้ปกครองดูแลบุตรหลานของตน ประชาสัมพันธ์ให้ทราบถึงผลกระทบ ผลเสียหาย และโทษที่ได้รับจากการเกิดเหตุทะเลาะวิวาท การขอความร่วมมือไปยังผู้นำ การขอกำลังจาก ตำรวจ ผู้นำ อปพร. เพื่อระงับเหตุไม่ให้เกิดความรุ่นแรง แต่จะไม่ให้เกิดขึ้นเลยยังเป็นปัญหาที่ปัจจุบันไม่สามารถที่จะแก้ไขได้ ทั้งที่มีการร่วมมือกันหลายฝ่าย เป็นเรื่องที่ทางองค์การบริหารส่วนตำบลจะต้องหาวิธีที่จะแก้ไขปัญหาให้กับประชาชนต่อไปตามอำนาจหน้าที่ที่สามารถดำเนินการได้

- สถานีตำรวจ (ตชต.) โคบัง

- ศูนย์ กู้ชีพจานใหญ่

**๔.๔ ยาเสพติด**

ปัญหายาเสพติดในพื้นที่ขององค์การบริหารส่วนตำบลจานใหญ่ พบว่ามีผู้ที่ติดยาเสพติดและผู้ค้าติดยาเสพติด องค์การบริหารส่วนตำบลจานใหญ่ ได้รับความร่วมมือกับทางผู้นำชุม ประชาชน ที่ช่วยสอดส่องดูแลอยู่เป็นประจำ การแก้ไขปัญหาขององค์การบริหารส่วนตำบลจานใหญ่ สามารถทำได้เฉพาะตามอำนาจหน้าที่เท่านั้น เช่น การติดตั้งกล้องวงจรปิดในจุดที่มีความเสี่ยง การณรงค์ การประชาสัมพันธ์ การแจ้งเบาะแส การฝึกอบรมให้ความรู้ ถ้านอกเหนือจากอำนาจหน้าที่ ก็เป็นเรื่องของอำเภอหรือตำรวจแล้วแต่กรณี ทั้งนี้ องค์การบริหารส่วนตำบลจานใหญ่ก็ได้ให้ความร่วมมือมาโดยตลอด

**๔.๕ การสังคมสังเคราะห์**

องค์การบริหารส่วนตำบลจานใหญ่ ได้ดำเนินการด้านสงคมสังเคราะห์ ดังนี้

(๑) ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

(๒) รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิด

(๓) ประสานการทำบัตรผู้พิการ

(๔) ดำเนินการโครงการฝึกอบรมทักษะอาชีพให้กับประชาชนทั่วไป

(๕) ดำเนินโครงการสงเคราะห์ครองครัวผู้ยากไร้ที่ตกเกณฑ์ จปฐ.

(6) ประสานการให้ความช่วยเหลือของจังหวัด อำเภอ หน่วยงานต่างๆ ที่ให้การสนับสนุน

**5. ระบบบริการพื้นฐาน**

**5.1 การคมนาคมขนส่ง**

ในเขตพื้นที่ของตำบลจานใหญ่มีเส้นทางการคมนาคมในหมู่บ้านเป็นถนนคอนกรีตเสริมเหล็ก และพื้นที่ทางหลวงแผ่นดินหมายเลข 2085 กับทางหลวงแผ่นดินหมายเลข 24 เป็นเส้นทางที่รถประจำทางวิ่งผ่านโดยวิ่งจากจังหวัดอุบลราชธานี ไป จังหวัดระยอง จังหวัดชลบุรี จังหวัดกรุงเทพฯ

1.รถตู้วิ่งจากจังหวัดอุบลราชธานี ไป อำเภอกันทรลักษ์

2.รถโดยสารบริษัทนครชัยแอร์วิ่งจากจังหวัดอุบลราชธานี ไป จังหวัดกรุงเทพฯ

3.รถโดยสารบริษัทนครชัยแอร์วิ่งจากจังหวัดอุบลราชธานี ไป จังหวัดระยอง จังหวัดชลบุรี

**๕.๖ เส้นทางคมนาคม**

การคมนาคมของตำบลจานใหญ่มีเส้นทางที่สามารถเข้ามาสู่ตัวตำบลได้ 2 เส้นทางหลักดังนี้

ถนนทางหลวงหมายเลข 2085

ถนนทางหลวงหมายเลข 24

**ถนนภายในตำบล**

1. ถนน คสล.
2. ถนนลูกรังและหินคลุกในหมู่บ้าน
3. ถนนดินในหมู่บ้าน

**5.2 การไฟฟ้า**

การขยายเขตไฟฟ้าในเขตพื้นที่องค์การบริหารส่วนตำบลจานใหญ่ ปัจจุบันมีไฟฟ้าใช้ทุกครัวเรือน คิดเป็น ๑๐๐ เปอร์เซ็นต์ ปัญหาคือไฟฟ้าส่องสว่างทางหรือที่สาธารณะยังไม่สามารถดำเนินการครอบคลุมพื้นที่ได้ทั้งหมด เนื่องจากพื้นที่ที่มีความต้องการให้ติดตั้งไฟฟ้าส่องสว่างนั้นยังไม่เป็นที่สาธารณะ องค์การบริหารส่วนตำบลจึงไม่สามารถดำเนินการได้เช่นเดียวกับถนน การแก้ปัญหาคือประสานความร่วมมือกันในหลายๆ ฝ่าย เพื่อที่จะทำความเข้าใจกับประชาชนในพื้นที่ และวิธีการที่จะดำเนินการแก้ไขอย่างไร ทั้งนี้ องค์การบริหารส่วนตำบลก็ได้ตั้งงบประมาณในส่วนนี้ไว้แล้ว และได้แจ้งประชาสัมพันธ์ให้ประชาชนได้รับทราบถึงเหตุผลเพื่อที่จะได้ช่วยกันแก้ไขปัญหาให้กับประชาชน

**๕.๓ การประปา**

การประปาขององค์การบริหารส่วนตำบลจานใหญ่ไม่มีกิจการประปาแต่ละหมู่บ้านได้บริหารจัดการเอง และทุกหมู่บ้านสามารถให้บริการได้ครอบคลุมทุกหลังคาเรือน คิดเป็น ๑๐๐ เปอร์เซ็นต์

**5.4 โทรศัพท์**

ปัจจุบันในพื้นที่องค์การบริหารส่วนตำบลจานใหญ่ ไม่มีโทรศัพท์สาธารณะ เนื่องจากประชาชนได้นิยมใช้โทรศัพท์ส่วนบุคคลแทน ซึ่งสามารถติดต่อสื่อสารได้รวดเร็ว และสามารถใช้ระบบอินเตอร์เน็ตได้เช่น โทรศัพท์มือถือ สำหรับสถานที่ราชการ ยังคงใช้ระบบโทรศัพท์พื้นฐานในการติดต่อสื่อสาร ใช้อยู่

**5.5ไปรษณีย์/การสื่อสาร/การขนส่ง และวัสดุ ครุภัณฑ์**

- องค์การบริหารส่วนตำบลจานใหญ่ ไม่มีไปรษณีย์

- มีหอกระจายข่าวประจำหมู่บ้านมีครบทั้ง 16 หมู่บ้าน

- มีบริการให้ใช้อินเตอร์เน็ตฟรี ที่สำนักงานองค์การบริหารส่วนตำบลจานใหญ่

- องค์การบริหารส่วนตำบลจานใหญ่ มีวัสดุ ครุภัณฑ์ในการปฏิบัติหน้าที่ แต่ก็มีบางรายการที่ยังคาลดแคลนเนื่องจากมีงบประมาณไม่เพียงพอ วัสดุ ครุภัณฑ์ต่างๆ นั้นมีไว้สำหรับการปฏิบัติหน้าที่ของเจ้าหน้าที่องค์การบริหารส่วนตำบลจานใหญ่ในการดำเนินภารกิจบริการสาธารณะเพื่อประโยชน์ของประชาชนเท่านั้น แต่หากประชาชนเดือดร้อน หรือหน่วยงานอื่นเดือนร้อน ก็สามารถมายืมใช้ได้

**6. ระบบเศรษฐกิจ**

**6.1 การเกษตร**

พื้นที่องค์การบริหารส่วนตำบลจานใหญ่ ประชากรส่วนใหญ่ประกอบอาชีพเกษตรกรรม โดยมีกิจกรรมการเกษตรที่สำคัญ ได้แก่ ทำนา ทำสวนผลไม้ ทำไร่ เลี้ยงสัตว์

ผลผลิตทางการเกษตรที่สำคัญ ได้แก่ ข้าว มันสำปะหลัง กล้วยไข่ ยางพารา ทุเรียน เงาะ มังคุด ลองกอง ข้าวโพด

**6.2 การประมง**

ในเขตองค์การบริหารส่วนตำบลจานใหญ่ไม่มีการประมง เป็นการจับปลาตามธรรมชาติในบริโภคในครัวเรือนตามฤดูกาลเท่านั้น

**6.3 การปศุสัตว์**

การปศุสัตว์ในเขตองค์การบริหารส่วนตำบลจานใหญ่ เป็นการประกอบการในลักษณะเลี้ยงในครัวเรือนเป็นอาชีพหลักและอาชีพเสริม เช่น การเลี้ยงไก่ เป็ด โค สุกร กระบือ เพื่อจำหน่ายและบริโภคเองในครัวเรือน

**6.4 การบริการ**

ที่พักรีสอร์ท 5 แห่ง

ร้านอาหาร 15 แห่ง

**6.5 การท่องเที่ยว**

ในเขตพื้นที่องค์การบริหารส่วนตำบลจานใหญ่ไม่มีแหล่งท่องเที่ยว

**6.6 อุตสาหกรรม**

ในเขตองค์การบริหารส่วนตำบลจานใหญ่มีอุตสาหกรรมขนากกลาง 2 แห่ง

- กิจการอุตสาหกรรมขนาดกลาง (โรงสีข้าว) จำนวน ๑ แห่ง

- กิจการอุตสาหกรรมขนาดกลาง (โรงแป้งมัน) จำนวน ๑ แห่ง

**6.7 การพาณิชย์และกลุ่มอาชีพ**

- เซเว่น 7-11 ๑ แห่ง

- สถานีบริการน้ำมัน 1 แห่ง

- อู่ซ่อมรถ 4 แห่ง

- ร้านขายรถแทรกเตอร์ 1 แห่ง

- สถานีไฟฟ้าฝ่ายผลิต 1 แห่ง

- โรงเลื้อย 1 แห่ง

- หลังคาเหล็กสรรไท 1 แห่ง

- บริษัทสินเชื่อ 2 แห่ง

-โรงงานผลิตคอนกรีตผสมเสร็จ 2 แห่ง

**6.8 แรงงาน**

ประชากรในพื้นที่ส่วนใหญ่ทำงานรับจ้างด้านการเกษตร และมีบางส่วนออกไปจ้างทำงานนอกพื้นที่ รวมทั้งแรงงานที่ไปทำงานต่างประเทศ

**๗. ศาสนา ประเพณี วัฒนธรรม**

**๗.1 การนับถือศาสนา**

ประชาชนในพื้นทีตำบลจานใหญ่จะนับถือศาสนาพุทธ

**7.2 ประเพณีและงานประจำปี**

- ประเพณีวันขึ้นปีใหม่

- ประเพณีวันสงกรานต์

- ประเพณีลอยกระทง

- ประเพณีวันเข้าพรรษา

- ประเพณีวันออกพรรษา

**7.๓ ภูมิปัญญาท้องถิ่น ภาษาถิ่น**

-**ภูมิปัญญาท้องถิ่น** ประชาชนในเขตพื้นที่ได้อนุรักษ์ภูมิปัญญาท้องถิ่น ได้แก่ ท่อผ้าฝ่าย

**-ภาษาถิ่น**ประชาชนส่วนใหญ่พูดภาษาอีสาน

**7.๔ สินค้าพื้นเมืองและของที่ระลึก**

ประชาชนในตำบลจานใหญ่ได้มีสินค้าพื้นเมืองและของฝากส่วนใหญ่จะเป็นผลผลิตทางการเกษตรตามฤดูกาล เช่น ข้าวโพด ทุเรียน ลองกอง เงาะ กล้วยไข่ หอมแดง สะตอ ฝักทอง

**8. ทรัพยากรธรรมชาติ**

**8.๑ น้ำ** ที่ใช่ในการอุปโภค-บริโภค เป็นน้ำที่ได้จากน้ำฝน ลำน้ำ ห้วย บึง หนองน้ำ

**8.๒ ป่าไม้** ในเขตพื้นที่องค์การบริหารส่วนตำบลจานใหญ่ไม่มีป่าไม้

**8.๓ ภูเขา** ในเขตพื้นที่องค์การบริหารส่วนตำบลจานใหญ่ไม่มีภูเขา

**8.๔ คุณภาพของทรัพยากรธรรมชาติ**

ในพื้นที่ขององค์การบริหารส่วนตำบลจานใหญ่ส่วนมากเป็นพื้นที่สำหรับเพาะปลูก เป็นที่นา ไร่ สวน ที่อยู่อาศัย ร้านค้า สถานประกอบการ